Diari Oficial de la Generalitat Valenciana


Sumari del DOGV 3634, del 26-11-1999 (1999/9684)

ORDRE de 25 d'octubre de 1999, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments de Beniarjó i Beniflá.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3634

Data del DOGV
:   26-11-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/9684


Data del document
:   25-10-1999

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Beniarjó
    * Beniflá
    * professió administrativa
    * administració local

ORDRE de 25 d'octubre de 1999, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments de Beniarjó i Beniflá. [1999/A9684]
  
Pel Reial Decret de 17 de juliol de 1925, Gaceta de Madrid de 19 de juliol, s'aprovà la constitució de l'agrupació de municipis de Beniarjó-Beniflá per al sosteniment en comú del lloc de secretaria de classe tercera.
  
L'Ajuntament de Beniarjó, en sessió plenària de 28 de gener de 1999, acordà, per majoria absoluta, iniciar la dissolució de l'agrupació i proposar la classificació del lloc de treball de secretaria en classe tercera.
  
Per la seua part, l'Ajuntament de Beniflá en sessió de 15 de març de 1999 acordà, per majoria absoluta, no aprovar la dissolució de l'agrupació.
  
La Diputació Provincial de València, el 9 de juliol de 1999, va emetre un informe favorable a la dissolució de l'agrupació.
  
D'acord amb les dades de població i pressupost d'aquests centre directiu, és procedent classificar els llocs de secretaria, com a classe tercera, segons el que disposa l'article 2.c del Reial Decret 1732/1994, de 29 d'abril, sobre provisió de llocs de treball reservats a funcionaris d'administració local amb habilitació de caràcter nacional.
  
Fent ús de les competències atribuïdes en els articles 2.2.b, 4.2 i 15 del Decret 159/1997, de 29 d'abril, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional.
  
ORDENE
  
Primer
  
Aprovar la dissolució de l'agrupació constituïda pels ajuntaments de Beniarjó-Beniflá per al sosteniment en comú del lloc de secretaria.
  
Segon
  
Crear i classificar el lloc de treball de Secretaria de l'Ajuntament de Beniarjó com a classe tercera i adscriure'l al senyor Francisco Javier Ruiz-Tomás Parajón, qui actualment es troba en situació de serveis especials amb reserva de plaça.
  
Tercer
  
Crear i classificar el lloc de treball de Secretaria de l'Ajuntament de Beniflá de classe tercera, tot reservant la provisió d'aquest lloc a funcionaris d'administració local amb habilitació de caràcter nacional, de la subescala de secretaria intervenció.
  
Contra aquesta ordre, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació. De conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, en la redacció donada per la Llei 4/1999 de 13 de gener, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 25 d'octubre de 1999
  
El conseller de Justícia i Administracions Públiques,